als_Latn dik_Latn sag_Latn
Terrorizojnë familjen që tentuan të grabisnin: Jemi policë
Një tjetër ngjarje e cila implikon edhe efektivët e policisë, ka ndodhur mëngjesin e kësaj të diele. Disa persona të maskuar tentuan të grabisnin me armë një shtëpi në lagjen “Isa Boletini”, të qytetit të Vlorës.
Policia informon se ngjarja ka ndodhur rreth orës 04:00 të mëngjesit, kur grabitësit kanë hyrë në shtëpinë e Dule Begaj.
Personat e armatosur hynë në banesë duke u identifikuar si policia. Kur kanë hasur në rezistencën e familjareve, ata kanë qëlluar me qytën e automatikut vajzën 22-vjeçare, e me pas kanë shtënë me armë. Sipas familjarëve, grabitësit nuk morën asgjë nga banesa ku hynë me dhunë.
Në një intervistë për “A1 Report”, Dule Begaj tha se, personat e armatosur i hodhën sprajt djegës në sy, për të mos parë se çfarë ata do të bënin.
Ndërsa ka mbetur i habitur që, autorët nuk i kërkuan asgjë. Efektivët e policisë kanë mbërritur në vendin e ngjarjes dhe po vijojnë hetimet për identifikimin dhe kapjen e autorëve.
Një ngjarje e ngjashme ka ndodhur disa ditë më parë në qytetin e Lezhës, ku grabitesit përdorën e emrin e policisë për të hyrë në banesën e viktimës.
Ngjarja
Familja e Dule Begaj, e cila banon në katin e tretë të vilës, ndodhej në gjumë në momentin kur trokiti dera. Në katet e tjera të vilës nuk banon njeri pasi vëllezërit e Begajt, familjarisht janë në emigracion. Familjarët mësohet se festuan deri në orën 02:00 të mëngjesit një darkë, të organizuar në banesën e tyre. Ngjarja ndodhi pas largimit të dhëndrit me një prej vajzave të Dule Begaj, nga shtëpia.
Grabitësit mendohet të kenë hyrë nga garazhi i katit të parë dhe më pas janë futur nga brenda vilës pasi kishin helmuar edhe qenin e familjes Begaj.
Personat e armatosur pasi trokitën në derë duke u identifikuar si policia, gjuajtën me tytën e armës në kokë 22-vjeçaren dhe përhapën sprajt djegës.
Më pas ata hapën zjarr në korridor dhe u larguan pa grabitur asgjë. Kryefamiljari Dule Begaj mësohet se punon si teknik në “Albtelekom”. Ende nuk dihet sa persona u përfshinë në këtë ngjarje, por mendohet se mund të kenë qenë më shumë se dy.
Policia: U shoqëruan 6 persona të dyshuar
Burime nga policia lokale bëjnë të ditur se dy persona të armatosur janë futur në banesë dhe nën kërcënimin e armëve i kanë kërkuar kryefamiljarit paratë që kishte në shtëpi.
Familjarët kanë bërë rezistencë dhe janë dhunuar nga grabitësit, të cilët i kanë qëlluar me qytat e armëve, por nuk kanë arritur të marrin asgjë nga banesa.
Familja Begaj lajmëroi menjëherë forcat e policisë, të cilat mbërritën në vendin e ngjarjes. Deri më tani policia ka shoqëruar 6 persona, të cilët dyshohet se janë përfshirë në ngjarje. Sipas policisë, dy grabitësit që u futën në banesë kanë pasur bashkëpunëtorë të tjerë, që i prisnin jashtë banesës dhe i kanë ndihmuar të largohen./shekulli/
- Do të habiteni me forcën që posedon Ushtria e Shqipërisë (VIDEO)
- Stevo Pendarovski: Faktor politik nga Shkupi kanë instruktuar Grupin e Kumanovës?! (VIDEO)
- Ermal Mamaqi e bën të qajë Mimoza Kusarin (Video)
- Shkup: Një i ri rrahët me shkopinj bejsbolli nga dy të panjohur
- VMRO-PP: Edhe ne kemi “bomba” kundër LSDM-së!
- Tetovë, disa OJQ shqiptare dolën me kërkesa konkrete në lidhje me krizën politike
- Aksident në rrugën Kërçove-Gostivar, së paku një i vdekur (FOTO)
- Letra prekëse e 14-vjeçarit, drejtuar Edi Ramës: Të lutem, kthejeni babin në punë
- 5-vjeçari nga Siria mallëngjen botën: Kam dy ditë pa ngrënë, kur jam shumë i uritur ha bar - VIDEO
- Reagon miku i Ali Ahmetit, ja si e quan Komandant Hoxhën! (Video)
- Komandant Hoxha: Ali Ahmeti meriton plumbin!
- Shikoni drejtpërsëdrejti në Almakos pres-konferencën e Zoran Zaev para Qeverisë (VIDEO)
- Djali i Rafiz Alitit: Ku ishte Hamdi Ndrecaj me 9 maj
- "Monstra", Zeka: Pse kurrë nuk u tregua se njëri prej të vrarëve në Smillkovë ishte dëshmitar në Hagë
- Zvicra shpalos milionerët edhe nga Maqedonia, me llogari bankare në këtë vend
- Tërbohet moti në Kumanovë pak minuta para varrimit të Beg Rizajt (FOTO-VIDEO)
- Maturë e përgjakur në Shkup
- Masakra tek Shkencat, publikohet video nga momenti i ngjarjes (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn